Кузнецова, Анна Юрьевна

Кузнецо́ва А́нна Ю́рьевна  (йинчу хенахь Була́ева; йина 1982 шеран 3 январехь, Пензехь, РСФСР, ССРС) — россий пачхьалкхан а, йукъараллин а гӀуллакххо, бакъо ларйийриг. 2016 шеран 9 сентябрехь дуьйна Россин Федерацин Президент волчура берийн бакъонийн векалНовым детским омбудсменом стала Анна Кузнецова // ТАСС, 09.09.2016. Россин Федерацин Бакъйолу пачхьалкхан 2 классан хьехамчаУказ Президента Российской Федерации от 07.03.2018 г. № 99 «О присвоении классных чинов государственной гражданской службы Российской Федерации федеральным государственным гражданским служащим Администрации Президента Российской Федерации».

 Биографи 
Йина 1982 шеран 3 январехь Пензехь. Да — гӀишлошйархо, нана — инженерАрасланов А. Новый детский омбудсмен — безотказный человек и добрая любящая мама // Радио «Комсомольская правда», 09.09.2016. Ваша а ву. 1997 шо кхаччалц дийшира йуккъерачу йукъарадешаран № 72 йолчу ишколехь Пензехь. 1998—1999 шерашкахь дийшира Хьехархойн № 3 йолчу лицейхь Пензехь. 2003 шарахь цӀиен дипломца чекйаьккхира Пензин пачхьалкхан университетан Хьехархойн В. Г. Белинскийн цӀарах институт «хьехархо-психолог» говзаллийцаКузнецова Анна Юрьевна // Пензенский информационный портал, 13.09.2016.

Йукъараллин гӀуллакх долийра волонтёран тӀийра — областан берийн дарбанцӀачохь дӀатесна берийн Ӏуналла дора.

2008—2010 шерашкахь кхоьллира йукъараллин вовшахтохар «Благовест» (председатель вара цуьнан майра).

2011 шарахь кхоьллина, коьрте хӀоьттира «Покров» фондан, цуо гӀо дора дукха бераш долу а, таро йоцу а доьзалшна. Пензин областехь фондо таро йира демографин «Дахар — сийлахь совгӀат» цӀе йолу комплексан программа кхочушйан, цигахь коьрта агӀо йара доьзалхочух болу зударшка бераш дӀа ца дахийтаран профилактика, ткъа кхин а ламастан доьзалийн мехаллаш кхайкхор. Оццу шарахь ЙЙерригроссин кегийрхойн «Сан харжам — дахар а, могушалла а» цӀе йолу социалан проектийн фестиваль-къовсаман инициатор хилира, цуьнан Ӏалашо кхайкхийра доьзалийн мехаллаш кхоллар а, Ӏалашдар а, кегийрхошна йукъахь дахаран могашаллин хьал кхиоран дика ойланаш практике йахар, ноналлин гӀо лацаран гӀуллакхаш тодар, уггаре аьтту болу кхиоран хьесапаш даржор.

2014 шарахь Кузнецова Анна йукъайахара ЙЙерригроссин халкъан фронтан (цул тӀаьхьа «Покровн» сихха пачхьалкхо йелира грант 600 эзар сом, дахаран чолхечу хьолехь, берашца болу наной тӀеэцаран стационарца Ноналла ларйаран центр), ткъа кхин а шо даьлча Пензин кхочушдаран комитетан коьрте хӀоьттираКузнецова, Анна Юрьевна  // Официальный сайт политической партии «Единая Россия». Кузнецовас аьтту бира бер ден цӀеношна а,  бер дан гӀо даран системашна а таллам бан. Шен коьрта Ӏалашонаш билгалйехира заьӀапхоойн бакъонаш ларйарехь (царна йукъахь бераш а), ткъа иштта уьш Ӏамо а, балха хӀитто а хьолаш кхоллар, лелаш долу законаш дохош заьӀпалла дӀадаккхаран дуьхьало чӀагӀйар. Оццу хенахь иза «Россин наной» вовшахтохаран регионан декъан коьрте хӀоьттира. Кузнецован кхин дӀа карьера кхио аьтту бира президентан администрацин куьйгалхочун хьалхарчу гӀовсо Володин Вячеслава.

2015 шарахь дуьйна — Доьзал ларбаран кхолламан ассоциацин председатель, Пензин областан губернатор волчура Зударийн кхеташонан декъашхо. Пензин областан Йукъараллин палатин конфессешна йукъара йукъаметтигийн а, эхь-бехкан маршо ларйеш гӀолацаран а комиссин председателан гӀоьнча.

2015 шеран бӀаьста коьрте хӀоьттира кхоьллинчу РФ Йукъараллин палатин Доьзал ларбаран кхолламан ассоциацин, сентябрехь йукъайахара социалан ориентаци йолу коммерцин боцу кхолламийн болх тобаран белхан тобанна. Оццу шарахь РФ президента Путин Владимира куьг йаздира омарна тӀехь, цуьнца, «Покров» фонд хилира президентан грантийн оператор 420 миллион соьман.

2016 шарахь дакъалецира «Йукъара Россин» праймеризехь, цуьнан жамӀашца декъахошна йукъахь хьалхара меттиг йаьккхира — 65,1 %, ткъа кхин а 66,1 % Лермонтовн цхьаьнамандатан харжаман гуонехь* Кузнецова Анна Юрьевна Предварительное голосование ВПП Единая Россия 2016 // Официальный сайт политической партии «Единая Россия»
 В Пензе озвучены имена победителей праймериз  // ГТРК "Пенза, "25.05.2016
 В ЕР определили порядок выдвижения кандидатов на выборы в Госдуму // РИА Новости, 04.06.2016. ПхоьалгӀа меттиг йаьккхира Йукъара Росси партин № 15 тобанехь, цунна хьалха вара Володин Вячеслав. Оццу хенахь йац цхьанне а политикин партийн декъахо.

Россин президентан Путин Владимиран 2016 шеран 9 сентябран Омарца хӀоттийна Россин Федерацин Президент волчура берийн бакъонан векалАнна Кузнецова назначена Уполномоченным при Президенте по правам ребёнка // Президент.рф, 09.09.2016.

РФ президент волчура социалан ориентаци йолу коммерцин боцу кхолламийн болх тобаран белхан тобанна йукъайахара.

2016 шеран октябрехь Россин Федерацин Федералан Гуламан Федерацин Советан председатела Матвиенко Валентинас кховдорца 2012—2017 шерашкахь берийн доьхьа Къоман стратегин гӀуллакхаш кхочушдаран Координацин советан йукъайахара.

Россин президентан Путин Владимиран 2019 шеран 15 январан Омарца 5 шеран йухахӀоттийна Россин Федерацин Президент волчура берийн бакъонийн Векалан дарже Указ Президента Российской Федерации № 12 от 15 января 2019 года  // pravo.gov.ru, 15.01.2019.

 Берийн бакъонийн Векалан даржера гӀуллакхаш 

 2016 шо 
Кузнецовас гойту ша чӀогӀа а, йиллина а педофилин довхо. 2016 шеран сентябрехь Россин Федерацин прокуратуре йелира дехарца, берийн порнографи меттигна таллахьара Москохахь хӀоттийна Вежарийй ЛюмьергӀеран цӀарах суьртийн центран Стерджес Джокан «Эхь ца хеташ» цӀе йолу гайтам, цигахь гайтина дара дерзина кхиина берийн суьрташФотовыставка Стерджеса с голыми девочками возмутила детского омбудсмена // РИА Новости, 25.09.2016. 2016 шеран декабрехь кховдийра инициатива педофилийн реестр йан йеза аьлла, уьш дешаран меттигашка балха бита а ца беза аьллаДетский омбудсмен Кузнецова предложила создать реестр педофилов // «NEWSru.com», 24.12.2016.

 2017 шо 
2017 шеран январехь жигара дакъалецира гӀовгӀа а йолуш москохара доьзалера ДельгӀаьргара тӀеэцна бераш схьадохуш. Бахьана хилира берийн бешара кхиорхочо дина дӀахьедар, шена цхьаьна кӀентан дегӀа тӀехь Ӏаржйина меттигаш гина аьлла, ткъа иштта тӀаьхьа берашна АИВ карийра. ГӀуллакх теллинчул тӀаьхьа Зеленоград гӀалин социалан гӀолацаран центран психологийн комиссис сацам бира, кхин и бераш оцу доьзалехь биса йиш ца хилар, иза къобал дира Москохан Къинхьегаман а, социалан Ӏалашдаран а департаментан куьйгалхочо Петросян Владимира, цуо тӀаьххьара ДельгӀаьрца болу берийн Ӏуналлин барт бохоран сацам бира 


 . Кузнецован майра волчу, мозгӀара Алексейс хаийтира социалан машанашкахь, шена гина цхьацца материалаш ДельгӀеран зуламийн гӀуллакхераДетского омбудсмена Кузнецову просят объяснить доступ её мужа к материалам следствия по делу семьи Дель  // Росбалт, 30.01.2017. Оцу публикацина реза ца хилира цхьа бакъонаш ларйийриг, иза эргӀадйелира Векалан майрачун стенна гина зуламан гӀуллакхан къевлина материалаш аьлла.

 Йемалйар а, гӀолацар а 
Йукъараллин «Схьало педофил!» боламан координатор а, «Кхерамаза бералла» боламан куьйгалхо а, Россин антипедофилийн кампанин жигархо а йолчу Левченко Аннас, 2017 шеран февралехь емал бира Берийн бакъонийн векалан Кузнецован болх:

 Берийн бакъонийн Векал волчура Йукъараллин кхеташонан декъахо а Кузнецован тӀе ца кхачавалар шортта кехаташ ца йаздича;
 Кузнецовас сацийра берийн баланаш эцна сихха регионашка эхар. Масала, Нижни Новгородан областехь «Пеликан» цӀе йолу реабилитацин центрехь цхьаьна кхиархочо йуьйр йара-йацара аьлла къевсина важа йийна, Кузнецова ца йахара Нижни Новгороде, дӀахьедира, хьал шен тергонехь ду, тӀедиллина и гӀуллакх регионерачу Берийн бакъонийн векална;
 Векал волчура Йукъараллин кхеташонан белхан тобанаш болх беш йу Кузнецован хьехамашца «цхьацца хӀиламаш» а битий, кхолла «некъан карташ а, политикин дийцаре дохкурш а».
Дайн-нанойн йЙерригроссин дуьхьалонан председатела Мамиконян Марияс 2017 шеран майхь йаздина диллинчу кехатехь гайтира Кузнецован белхаца доьзна цхьа могӀа реза доцу хӀуманаш.

Цхьа дакъа йукъархоша Кузнецовехьа гӀолецира, цунна дуьхьала берш емал беш. Йукъараллин «Уралан дайн-нанойн комитет» фондан президента Жабреев Евгенийс а, Екатеринбурган гӀалин дайн-нанойн комитетан председатела Неталиев Валерийс гӀолецира Кузнецован, Мамиконянан кехатан реза боцуш, цара лорура, шен Кузнецовага йаздина кехатехь иза «бух боцуш бехке ярехь арайаьлла массо а дозанал, кхин а нуьцкъаллин структурийн адресе берийн бакъонийн векал кхеташ йац хӀун ду малхбузен кепара „ювеналан юстици“ йаздеш». Кхин а Мамиконян емал йеш а, Кузнецовегахьа гӀодоккхуш йистхилира РХА «Регионаш Online» леррина корреспондентийн а, журналистийн а декъан координатор йолу Ширяева Ксения Ширяева К. Ход конем: Чем Анна Кузнецова помешала российским родителям? // РИА «Регионы Online», 01.06.2017
 Ширяева К. Как уральских общественников назвали иностранными агентами: эти и другие аргументы тех, кто стремится убрать Анну Кузнецову // РИА «Регионы Online», 02.06.2017.

 СовгӀаташ 
 Хьовсархойн безаман совгӀат III Дуьненайукъара «Дахар дуьхьа — 2012» цӀе йолчу социалан технологийн фестивалехьКузнецова Анна Юрьевна.
 Иэсан мидал «Преподобни Радонежски Сергий вина 700 бӀешо кхачарна иэсан»Биография Анны Кузнецовой // РИА Новости, 03.01.2017.
 Оьрсийн православин килсан Пензин епархин «Беркате гӀуллакхашна» III тӀегӀанан некхан хьаьркАхундова И. Р. Анна Кузнецова — «Многодетная семья должна стать элитой России» // Русский дом, № 11 ноябрь 2016.
 Иэсан хьаьрк «Пенза гӀала кхиорехь гӀуллакхаш дарна» — дуккха а шерашкахь жамӀ долуш йукъараллин гӀуллакх дарна, доьзалан а, неналлин а, бераллин а институт гӀалахь кхиорехь доккха дакъа лацарна.
 Россин ТК мидал «ГӀолацарна» — Талламан комитетан тӀедехкина декхарш кхочуш деш гӀолацарнаПетренко С. Л. Председатель СК России подписал соглашение о сотрудничестве с Уполномоченным по правам ребёнка. // Официальный сайт Следственного комитета Российской Федерации, 10.03.2017.
 Россин Дуьхьалонан Министраллин «Даймехкан турпалхойн иэсан» мидал (2019) — тӀеман истории, гуманитарин хаарш кхиорехь лакхара кхиамашна, ладаме йукъараллин историн-патриотин агӀора проекташ кхочушйарнаАнна Кузнецова вошла в состав главного штаба «Юнармии» .
 «Россин Федерацин Мохк ларбарехь къахьегарна» мидал (Россин Дуьхьалонан Министралла, 2019)Глава российского военного ведомства вручил награды за взаимодействие с Минобороны / mil.ru, 22 ноября 2019.

 Доьзал 
2003 шарахь дуьйна марехь юГордеева К. Новый детский омбудсмен. Кто она? // «Meduza», 09.09.2016. Майра — Кузнецов Алексей, мозгӀар, чекхйаьккхина синмехаллин семинари, шиъ лакхара дешар ду (техникин а, хьехархойн а), иштта техникин Ӏилманийн кандидат Ӏилманан тӀегӀа йу. Йалх бер: йоьӀрий — Мария а, Дарья а, кӀентий — Иван, Николай, Тимофей, ЛевАнна, её дети и детище.

 ТӀедогӀу рицкъ 
Россин Федерацин пачхьалкхан даржаш дӀалаьцначеран декларацехь болчу хаамашца, 2018 шарахь Кузнецова Аннас даьккхина 6 507 198 сом. Цуьнан майрачун оццу муьран са хилла 1 436 158 сом. Кузнецова Аннин долахь ду лаьттан дакъа 800 кв.метр майданца, йеха цӀа 140,8 кв.метр майда йолуш.

 Билгалдахарш 

 Хьажоргаш 

Биография на сайте Уполномоченного при Президенте РФ по правам ребенка 

Категори:Россин йукъараллин гӀуллакххой
Категори:Россин бакъо ларйийриш
Категори:Пензин областан йукъараллин гӀуллакххой
Категори:Россин Федерацин Президент волчура берийн бакъонийн векалш
Категори:Пензин пачхьалкхан университетан Хьехархойн В. Г. Белинскийн цӀарах институтера арахецнарш
Категори:Россин Федерацин Бакъйолу пачхьалкхан 2 классан хьехамчаш